पैरा स्विमिंग की दुनिया के सितारे राजस्थान के राजसमंद जिले के केलवा के होनहार तैराक जगदीश तेली जल्दी ही दुनियाभर में मेवाड़, राजस्थान और देश का नाम रोशन करने जा रहे हैं। कई टूर्नामेंट में अपनी नैसर्गिंक प्रतिभा का लोहा मनवाते हुए अब तक 60 से ज्यादा पदक जीत चुके जगदीश अब तीन अन्य पैरा स्वीमर्स के साथ इसी वर्ष जून में लंदन और फ्रांस की सीमा पर स्थित इंग्लिश चैनल पार कर अपना नाम समंदर के पानी और दुनिया के पैरा स्वीमिंग इतिहास के पन्नों पर स्वर्ण अक्षरों में लिखने जा रहे हैं। वे अन्य तीन तैराकों के साथ मिलकर रिले पेरा स्विमिंग करते हुए इंग्लिश चैनल को पार करने का विश्व रिकॉर्ड बनाते हुए इतिहास रचने वाले हैं।